Qeveria britanike përballë sprovës së votëbesimit
Pas votës dërrmuese në parlament që hodhi poshtë marrëveshjen e qeverisë britanike me BE për termat e Brexitit, Kryeministrja May betohet të vazhdojë punën.
Kryeministrja britanike Theresa May është sot përballë sprovës së votëbesimit pas një humbjeje historike dje në Parlament, kur ligjvënësit britanikë hodhën poshtë me një shumicë të qartë marrëveshjen që ajo kishte arritur me Brukselin për shkëputjen e vendit nga BE-ja. Shumë nga ligjvënësit e partisë së saj konservatore votuan kundër marrëveshjes, por zonja May është zotuar të vazhdojë punën. Siç njofton korrespondenti i Zërit të Amerikës, Henry Ridgwell, Evropa ka paralajmëruar se po shtohet rreziku që Britania të përfundojë pa një marrëveshje për shkëputje: Protestues në të dy anët e debatit qëndruan deri në orët e vona të natës mbrëmë para Parlamentit. Brenda parlamentit votimi dje arriti një pikë kulmore: deklaroi kryetari i Dhomës së Komuneve. Kjo ishte disfata më e rëndë në afro 100 vjetët e fundit të historisë së Britanisë. Pritej që kryeministrja të ofronte dorëheqjen, por ajo u betua të vazhdojë. . Kryeministrja do të ballafaqohet me sprovën e votëbesimit sot, të paraqitur nga udhëheqësi i laburistëve, Jeremy Corbyn. tha zoti Corbyn. Megjithë humbjen të martën, pritet që zonja May ta marrë votëbesimin sot. Ajo është betuar të përpiqet për konsensus në të ardhmen. Zonja May shpreson që të arrijë të bindë BE-në që të ofrojë më shumë lëshime për të kënaqur parlamentin. thotë analisti Anand Menon. Por BE-ja ka përjashtuar mundësinë e rinegociimit të marrëveshjes. Presidenti i Komisionit Evropian Jean-Claude Juncker tha pas votimit të djeshëm se është shtuar rreziku i një shkëputjeje të pakontrolluar. Parlamentarë rivalë britanikë tani po përgatiten për hapin e ardhshëm. Disa parlamentarë pro-Brexitit duan një shkëputje pa marrëveshje. Të tjerë duan një shkëputje të butë dhe kanë kërkuar një referendum të dytë. thotë analisti Menon. Ndërkaq, protestat po ndizen. thotë protestuesja Gabi Rolfe. thotë Owen Reed, një protestues pro-Brexitit. Britania e gjen veten në terren të panjohur. Por pavarësisht se çfarë ndodh në parlament në javët e ardhshme, përçarjet që janë krijuar në shoqërinë britanike do të kërkojnë shumë më tepër kohë të riparohen.